טייסים, בקרים, מפעילי ל''א, נווטים, סיירי אוויר ובעלי תפקידים נוספים בלוחמה של חיל האוויר עוברים הדרכות וקורסים שונים כחלק מהכשרתם. ישנן הדרכות שמבוצעות באמצעות מתקני סימולטור אשר מדמים טיסה בכלי טיס שונים. מדריך סימולטור אחראי על תפעול הסימולטורים ועל הכשרת החניכים באמצעותם. הוא עורך הדרכות ממוחשבות ופרונטליות שהוא בעצמו מתכנן, בונה ומפתח. על מנת להתקבל לתפקיד זה יש לעמוד בתנאי קבלה רבים למדי: ציון דפ''ר 60 ומעלה, בגרות ברמת 5 יחידות במחשבים ומערכות או 5 יחידות לימוד בפיסיקה, ציון 2 לפחות בהפעלה טכנית, ציון 3 לפחות בהדרכה, בעבודת צוות ובקשב מתמשך וציון 4 לפחות בעיבוד מידע. כמו כן המתקבלים לתפקיד נדרשים להתחייב להארכת השירות הסדיר ל-32 חודשים ולשירות מילואים לאחר השחרור. ההכשרה לתפקיד כוללת טירונות רובאי 02 ולאחריה קורס שנמשך כ-6 חודשים. לאחר ההכשרה ישובצו החיילים במרכז ההדרכה של חיל האוויר או בטייסות השונות.